b'\n_START_ARTICLE_\nCapnodis\n_START_SECTION_\nUtseende\n_START_PARAGRAPH_\nGanske store (10-40 millimeter), brede praktbiller. Disse artene har et uvanlig tykt og hardt hudpanser. P\xc3\xa5 farge er de askeaktig gr\xc3\xa5 eller brune og helt matte, gjerne med svarte flekker.\n_START_SECTION_\nLevevis\n_START_PARAGRAPH_\nI motsetning til de fleste andre praktbiller utvikler larvene seg i levende, ikke d\xc3\xb8de tr\xc3\xa6r, og disse billene er regnet som alvorlige skadedyr s\xc3\xa6rlig p\xc3\xa5 frukttr\xc3\xa6r i rosefamilien (blant andre mandler, aprikoser, plommer). De voksne billene gnager p\xc3\xa5 l\xc3\xb8vverket av de samme tr\xc3\xa6rne og kan ogs\xc3\xa5 gj\xc3\xb8re betydelig skade. Eggene legges i jorda, og de nyklekte larvene graver seg ned til og borer seg inn i r\xc3\xb8ttene p\xc3\xa5 vertstreet. Derfra gnager de lange ganger gjennom r\xc3\xb8tter og stamme. \xc3\x89n enkelt larve kan drepe flere unge frukttr\xc3\xa6r. Larveutviklingen tar 6-18 m\xc3\xa5neder, dette er raskt til s\xc3\xa5pass store praktbiller \xc3\xa5 v\xc3\xa6re .\n_START_SECTION_\nUtbredelse\n_START_PARAGRAPH_\nSlekten er utbredt i Palearktis.'